En 24-årig mand fik i dag sin dom i en trafikdrabssag ved Hobro i december. Den lød på seks måneders fængsel, hvoraf halvdelen er betingede. Han blev ikke dømt for hensynsløs kørsel, fordi han ikke kørte for stærkt, men han blev dømt for ikke at køre efter forholdene samt at køre fra uheldsstedet, når der er andre personer i livsfare. Det oplyser politiadvokat ved Nordjyllands Politi Philip Pagter. - Jeg er i princippet hverken tilfreds eller utilfreds med den her dom - anklageskriftet blev fulgt, og han blev dømt for forseelsen, siger Philip Pagter til TV2/Nord. Manden modtog også en betinget frakendelse af kørekortet. Manden har endnu ikke besluttet, om han vil anke dommen.

Opsummering:
3. december blev en dreng på otte år ihjel mellem Hobro og Mariager. Bilisten modtog dom i dag.